Irrfan Khan Died:फिल्म जगत के शानदार अभिनेता इरफान खान अब हमारे बीच नहीं रहे। इरफ़ान ने 53 साल की उम्र में इस दुनिया को अलविदा कह दिया। फिल्म डायरेक्टर शूजित सरकार ने एक ट्वीट के जरिए इरफान के निधन के बारे में जानकारी दी है। डायरेक्टर ने ट्वीट करते हुए लिखा, 'मेरे प्यारे दोस्त इरफान तुम लड़े.. लड़े और बहुत लड़े…मैं तुम पर हमेशा गर्व महसूस करूंगा। शांति और ओम शांति। इरफान खान तुम्हें सलाम।' इरफ़ान ज़िंदगी के आखिरी लम्हे तक लड़ते रहे। जाते-जाते उन्होंने कहा कि से ज़िंदगी को पहली बार चख रहा हूं।
My dear friend Irfaan. You fought and fought and fought. I will always be proud of you.. we shall meet again.. condolences to Sutapa and Babil.. you too fought, Sutapa you gave everything possible in this fight. Peace and Om shanti. Irfaan Khan salute.— Shoojit Sircar (@ShoojitSircar) April 29, 2020
इरफ़ान ख़ान के निधन को लेकर ऑफ़िशियल बयान भी जारी कर दिया गया है। इसमें लिखा गया है- 'मुझे यकीन है कि मैं सेरेंडर कर चुका हूं। ये कुछ शब्द हैं, जो इरफ़ान ने 2018 में अपने कैंसर से लड़ने की शुरुआत में कहे थे। यह बहुत दुख देने वाला है कि हमें उनके ना रहने की ख़बर को आगे लाना पड़ रहा है। इरफ़ान एक बहुत ही मजबूत व्यक्ति थे, जो अपनी आखिरी सांस तक लड़े और उन सभी को प्रेरित किया, जो उनके पास आया। जब उन्हें 2018 में कैंसर जैसी न्यूज़ का झटका लगा, तब उन्होंने उसके साथ आने वाली हर लड़ाई को लड़ा।'
इसमें आगे लिखा गया है, 'इरफ़ान अपने प्यार और परिवार से घिरे रहते थे, एक सच्ची अपनी खु़द की सच्ची विरासत पीछे छोड़कर जा रहे हैं। हम सब यह प्रार्थना और आशा करते हैं कि उन्हें शांति मिले। अपने शब्दों पर रहते हुए, जो उन्होंने आखिरी में कहे थे। ऐसा कि जैसे कि ज़िंदगी को पहली बार चख रहा हूं, यह उसका चमत्कारी भाग है।'
आपको बता दें कि बीमारी की वजह से इरफान खान का मुंबई के कोकिलाबेन अस्पताल में भर्ती कराया गया था। वह लंबे समय से बीमार चल रहे थे। कुछ समय पहले वह अपने इलाज़ के लिए लंदन भी गए थे। उसके बाद उनके हालत में कुछ सुधार आया था। उन्होंने आखिरी फ़िल्म 'अंग्रेजी मीडियम' की शूटिंग भी की। मंगलवार को एक बार फिर तबीयत ख़राब होने पर उन्हें कोकिलाबेन अस्पताल में भर्ती कराया गया। जहां उन्होंने अपनी आखिरी सांसे लीं।
प्रकाश जावड़ेकर ने दी श्रद्धांजलि
इरफ़ान ख़ान की मौत के बाद से पूरे देश में शोक ही लहर दौड़ गई है। सूचना एवं प्रसारण में मंत्री प्रकाश जावड़ेकर ने ट्वीट कर इरफ़ान को श्रद्धांजलि अर्पित किया। उन्होंने लिखा- इरफ़ान ख़ान बहुआयामी कलाकार थे। उनके निधन की ख़बर सुनकर दुखी हूं। उनके परिवार, दोस्तों और फैंस को दिल से संवेदनाएं।'
सलाम बॉम्बे से किया था डेब्यू
इरफ़ान ख़ान ने अपने फ़िल्मी करियर की शुरुआत इंटरनेशल फ़िल्म से की थी। उनकी पहली फ़िल्म 'सलाम बॉम्बे' को ऑस्कर के लिए नॉमिनेशन भी मिला था। उस समय इरफ़ान ख़ान एनएसडी में अंतिम वर्ष की पढ़ाई कर रहे थे।
अंग्रेजी मीडियम बनी आखिरी फ़िल्म
इरफ़ान की आखिरी फ़िल्म अंग्रेजी मीडियम बनी। यह फ़िल्म इस साल लॉकडाउन से पहले सिनेमाघरों में उतरी। इसके बाद में इसे डिज़वी प्लस हॉटस्टार पर स्ट्रीम किया गया। बीमारी की वजह से इरफ़ान ख़ाान इस फ़िल्म की प्रमोशन में भी शामिल नहीं हुए।
Irrfan Khan Died:एक्टर इरफ़ान ख़ान का 53 साल की उम्र में निधन, आखिरी में कहा-जैसे ज़िंदगी को पहली बार चख रहा हूं